钦定古今图书集成/明伦汇编/氏族典/第187卷 > 萧宏
## 钦定古今图书集成/明伦汇编/氏族典/第187卷 > 萧宏

按《梁书临川静惠王宏传》：“临川静惠王宏，字宣达，太
祖第六子也。长八尺，美须眉，容止可观。齐永明十年，
为卫军庐陵王法曹行参军，迁太子舍人。时长沙王
懿镇梁州，为魏所围。明年，给宏精兵千人赴援，未至，
魏军退。迁骠骑晋安王主簿，寻为北中郎桂阳王功
曹史。高祖义师下，宏至新林，奉迎，拜辅国将军。建康”
平，迁西平郎将、中护军，领石头戍军事。天监元年，封
临川郡王，寻为使持节、散骑常侍、都督扬南徐州诸
军事、后将军、扬州刺史。三年，加侍中，进号中军将军。
四年，高祖诏北伐，以宏为都督南北兖北徐青冀豫
司霍八州北讨诸军事。六年，迁骠骑将军、开府仪同
三司、司徒，领太子太傅。八年，为使持节、都督扬、南徐
二州诸军事、司空、扬州刺史。其年冬，以公事左迁骠
骑大将军，未拜，迁使持节、都督扬徐二州诸军事、扬
州刺史。十二年，迁司空。十五年春，所生母陈太妃寝
疾，宏与母弟南平王伟侍疾，并衣不解带。及太妃薨，
水浆不入口者五日。寻起为中书监、骠骑大将军，固
辞弗许。十七年夏，以公事左迁侍中、中书将军，行司
徒。其年冬，迁侍中、中书监、司徒。普通元年，迁使持节、
都督扬南徐州诸军事、太尉、扬州刺史。二年，改创南
北郊，以本官领起部尚书，事竟罢。七年三月，以疾累
表自陈，诏许解扬州。四月薨，时年五十四。赠侍中、大
将军、扬州牧，谥曰靖惠。宏性宽和笃厚，在州二十馀
年，未“尝以吏事按郡县，时称其长者。”宏有七子：正仁、
正义、正德、正则、正立、正表、正信世子。正仁为吴兴太
守，有治能，天监十年卒，谥曰哀。世子无子，高祖诏以
罗平侯正立为世子。宏薨，正立表让正义为嗣，高祖
嘉而许之，改封正立为建安侯。卒，子贵嗣。正义先封
平乐侯，正德西丰侯，正则乐山侯，正立罗“《平侯》《正表》
封《山侯》《正信》武化侯”；